Komisijos reglamentas (EB) NR. 880/2004
2004 m. balandžio 29 d.
leidžiantis neribotą laiką "Dažiklių, įskaitant pigmentus" grupei priskiriamus beta-karotiną ir kantaksantiną naudoti kaip pašarų priedus
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1970 m. lapkričio 23 d. Tarybos direktyvą (EB) Nr. 70/524/EEB dėl pašarų priedų [1], su paskutiniais pakeitimais, padarytais Tarybos reglamentu (EB) Nr. 1756/2002 [2], ypač į jos 9d straipsnio 1 dalį,
kadangi:
(1) Direktyva 70/524EEB nustato, kad turi būti leista Bendrijoje naudoti priedus,
(2) 1998 m. spalio 26 d. Komisijos reglamentas (EB) Nr. 2316/98 [3] pirmą kartą leido laikinai naudoti šio reglamento priede nurodytus priedus, t. y. beta-karotiną, skirtą kanarėlėms, bei kantaksantiną, skirtą naminiams gyvūnėliams ir dekoratyviniams paukščiams. 2001 m. spalio 17 d. Komisijos reglamentas (EB) Nr. 2200/2001 [4] pratęsė laikinąjį leidimą naudoti šiuos priedus.
(3) Bendrovė, gaminanti abu priedus, pateikė naujus jų veiksmingumą patvirtinančius duomenis, pateisinančius prašymą išduoti leidimą neribotam laikui.
(4) Pateikto prašymo leisti neribotą laiką naudoti "Dažiklių, įskaitant pigmentus" grupei priskiriamus "Karotinoidus ir ksantofilus" įvertinimas įrodo, kad laikomasi atitinkamų Direktyvos 70/524/EEB reikalavimų.
(5) Prašymo įvertinimas įrodo, kad reikia laikytis tam tikros tvarkos, apsaugančios darbuotojus nuo neigiamo beta-karotino ir kantaksantino poveikio. Tačiau tokia apsauga užtikrinama taikant 1989 m. birželio 12 d. Tarybos direktyvą 89/391/EEB [5] dėl priemonių darbuotojų saugai ir sveikatos apsaugai darbe gerinti nustatymo.
(6) Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto Gyvūnų mitybos skyriaus nuomonę,
PRIĖMĖ ŠĮ REGLAMENTĄ:
1 straipsnis
Priede nurodytus "Dažiklių, įskaitant ir pigmentus" grupės 1 daliai "Karotinoidams ir ksantofilams" priskiriami priedus leidžiama naudoti kaip pašarų priedus, laikantis priede nustatytų reikalavimų.
2 straipsnis
Šis reglamentas įsigalioja trečią dieną nuo jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. balandžio 29 d.